## Pravilnik o obliku i sadržaju Obrasca Kontrolne liste

### NN 151/2013 (16.12.2013.), Pravilnik o obliku i sadržaju Obrasca Kontrolne liste

MINISTARSTVO GOSPODARSTVA

3200

Na temelju članka 5. stavka 5. Zakona o strateškim investicijskim projektima Republike Hrvatske (»Narodne novine«, broj 133/13) ministar gospodarstva donosi

PRAVILNIK

O OBLIKU I SADRŽAJU OBRASCA KONTROLNE LISTE

Članak 1.

Ovim se Pravilnikom propisuju oblik i sadržaj Obrasca Kontrolne liste usklađenosti prijavljenog strateškog projekta s kriterijima za odabir iz članka 5. Zakona o strateškim investicijskim projektima Republike Hrvatske (»Narodne novine«, broj 133/13), (u daljnjem tekstu: Zakon).

Članak 2.

Obrazac Kontrolne liste nalazi se u privitku ovog Pravilnika i čini njegov sastavni dio.

Obrazac Kontrolne liste popunjava se za svaki pojedini projekt prilikom procjene prijedloga strateškog projekta od strane Povjerenstva za procjenu i utvrđivanje prijedloga strateškog projekta iz članka 9. Zakona.

Povjerenstvo za procjenu i utvrđivanje prijedloga strateških projekata procjenjuje da li predloženi strateški projekt udovoljava propisanim uvjetima iz članka 5. Zakona na temelju dostavljenih dokumenata u prijavi projekta sukladno članku 7. Zakona.

Na Obrascu se ne smije brisati sadržaj ili dodavati riječi pored postojećih.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-01/12-01/262
Urbroj: 526-05-02-02-02/5-13-104
Zagreb, 29. studenoga 2013.

Ministar
Ivan Vrdoljak, v. r.

**PRIVITAK**

OBRAZAC KONTROLNE LISTE
USKLAĐENOST PRIJAVLJENOG STRATEŠKOG PROJEKTA SA KRITERIJIMA ZA ODABIR STRATEŠKIH PROJEKATA

|  |  |
| --- | --- |
| Naziv projekta |  |
| Zainteresirani investitor |  |
| Ukupna vrijednost projekta, kn |  |
| Područje investiranja |  |
| Vrsta projekta(privatni, javni, javno-privatni  investicijski projekti) |  |
| Lokacija projekta (općina/ grad, županija) |  |

Napomena:

Obavljena je administrativna provjera sukladno članku 9. stavak 1. Zakona o strateškim investicijskim projektima Republike Hrvatske (u daljnjem tekstu: Zakon) te je utvrđeno da je dostavljena uredna i potpuna prijava i da je uz prijavu dostavljena dokumentacija sukladno članku 7. Zakona.

Ovim Obrascem Kontrolne liste Povjerenstvo za procjenu i utvrđivanje prijedloga strateških projekata procjenjuje da li predloženi strateški projekt udovoljava propisanim uvjetima iz članka 5. Zakona na temelju dostavljenih dokumenata u prijavi projekta sukladno članku 7. Zakona.

|  |
| --- |
| Kriterij 1: Zapošljavanje većeg broja osoba |

Provedbom predloženog projekta stvaraju se uvjeti za zapošljavanje većeg broja osoba ovisno o vrsti i lokaciji projekta.

Prilikom procjene ispunjenja Kriterija zapošljavanja Povjerenstvo će uzeti u obzir vrstu projekta, lokaciju projekta i indeks razvijenosti na županijskoj i lokalnoj razini sukladno Kategorizaciji utvrđenoj u članku 24. odnosno članku 25. Zakona o regionalnom razvoju.

| Direktni učinci |  |
| --- | --- |
| • Novostvorena radna mjesta | ☐ |
| • Održana radna mjesta (već postojeća koja bi se ugasila  bez realizacije investicije) | ☐ |
| • Poslovi vezani za implementaciju investicije | ☐ |
| • Poslovi vezani za održavanje investicije | ☐ |
| Indirektni učinci – indirektna radna mjesta povezana  s investicijom | ☐ |
| Lokacija (prema indeksu razvijenosti) | ☐ |
| ZAPOŠLJAVANJE VEĆEG BROJA OSOBA: | DA/NE |

|  |
| --- |
| Kriterij 2: Utjecaj na gospodarstvo |

|  |  |  |
| --- | --- | --- |
| (označiti) | Da | Ne |
| • Znatno pridonosi razvoju ili poboljšanju uvjeta i standarda za proizvodnju proizvoda i pružanje usluga | ☐ | ☐ |
| • Uvodi i razvija nove tehnologije kojima se povećava konkurentnost i ekonomičnost u gospodarstvu ili javnom sektoru, i/ili | ☐ | ☐ |
| • Podiže ukupnu razinu sigurnosti i kvalitete života građana i zaštita okoliša | ☐ | ☐ |
| • Ostvaruje pozitivni utjecaj na više gospodarskih djelatnosti i čijom se provedbom stvara dodana vrijednost | ☐ | ☐ |
| • U većoj mjeri pridonosi održivom razvitku i zaštiti prostora i okoliša | ☐ | ☐ |
| • Znatno pridonosi konkurentnosti hrvatskog gospodarstva, a kroz (indikativno, ali ne isključivo):  → podršku istraživanju, razvoju i inovacijama te uključenost u tehnološku platformu; ili  → tehnološko istraživanje u napredne tehnologije (KET):            ■ Mikro- i nano-elektronika            ■ Napredni materijali            ■ Nano-tehnologija            ■ Bio-tehnologija            ■ Fotonska tehnologija            ■ Napredni sustavi proizvodnje; ili  → ICT; ili  → inovacije; ili  → razvoj ljudskog kapitala | ☐ | ☐ |

|  |
| --- |
| Kriterij 3: Usklađenost sa dokumentima prostornog uređenja\* |

\*utvrđuje se na temelju potvrde nadležnog tijela za prostorno planiranje da je projekt usuglašen s važećim dokumentima prostornog uređenja i urbanističkim parametrima propisanim u njima

Napomena: predloženi projekt mora biti usklađen s dokumentima prostornog uređenja, odnosno s onima koji su važeći kao i s onima za koje postoji zakonska obveza donošenja, isključujući provedbene dokumente prostornog uređenja (urbanistički plana uređenja i detaljnog plana uređenja) ukoliko isti nisu već izrađeni i doneseni

| Dokumenti prostornog uređenja | Da | Ne |
| --- | --- | --- |
| • Strategija prostornog razvoja | ☐ | ☐ |
| • Program prostornog uređenja države | ☐ | ☐ |
| • Prostorni plan područja posebnih obilježja | ☐ | ☐ |
| • Prostorni plan županije, odnosno Grada Zagreba | ☐ | ☐ |
| • Prostorni plan uređenja velikoga grada, grada, odnosno  općine | ☐ | ☐ |
| • Urbanistički plan uređenja | ☐ | ☐ |
| • Detaljni plan uređenja | ☐ | ☐ |

|  |
| --- |
| Kriterij 4: Vrijednost ukupnih kapitalnih troškova ulaganja |

Vrijednosti\* ukupnih kapitalnih troškova ulaganja predloženog projekta, a koji će biti uneseni u dugotrajnu imovinu nositelja projekta, mora biti jedno od navedenog:

|  |  |  |  |
| --- | --- | --- | --- |
|  | (označiti) | Da | Ne |
| • | vrijednost ukupnih kapitalnih troškova ulaganja jednaka ili veća od 150.000.000,00 kuna | ☐ | ☐ |
| • | vrijednost ukupnih kapitalnih troškova projekta jednaka ili veća od 75.000.000,00 kuna  Projekt koji se ostvaruje kroz mogućnost sufinanciranja iz fondova i programa Europske unije,  Napomena: Zainteresirani investitor mora dostaviti dokaz da se njegov projekt nalazi u bazi projekata Ministarstva regionalnog razvoja i fondova EU | ☐ | ☐ |
| • | Vrijednost ukupnih kapitalnih troškova ulaganja jednaka je ili veća od 20.000.000,00 kuna  Projekt koje se ostvaruje na potpomognutim područjima, odnosno na području jedinica područne (regionalne) samouprave I. skupine ili na području jedinica lokalne samouprave I. i II. skupine, sukladno zakonu kojim se uređuje regionalni razvoj Republike Hrvatske | ☐ | ☐ |
| • | vrijednost ukupnih kapitalnih troškova ulaganja jednaka je ili veća od 20.000.000,00 kuna  Projekt koji se ostvaruju na otocima | ☐ | ☐ |
| • | vrijednost ukupnih kapitalnih troškova ulaganja jednaka je ili veća od 20.000.000,00 kuna  Projekt koji spada u područje poljoprivredne proizvodnje i ribarstva | ☐ | ☐ |

\* u prijavi iskazana vrijednost privatnih investicijskih projekata ne može biti veća od osiguranih izvora financiranja projekta sukladno dokazu o financijskoj sposobnosti/osiguranim izvorima financiranja projekta iz članka 7. Zakona priloženog uz prijavu

|  |
| --- |
| Kriterij 5: Usklađenost s obvezama preuzetim međunarodnim ugovorima\* |
| Kriterij 6: Usklađenost sa strateškim dokumentima EU\* |
| Kriterij 7: Usklađenost s relevantnim hrvatskim strateškim dokumentima |

\* potvrdu o usklađenosti izdaje Ministarstvo vanjskih i europskih poslova u roku od 15 dana od zaprimanja zahtjeva

|  |  |  |
| --- | --- | --- |
| Strateški dokumenti (indikativno, ali ne isključivo): | Usklađenost  Da | Ne |
| Prioriteti i ciljevi strategije Europa 2020 – strategija rasta EU | ☐ | ☐ |
|  | ☐ | ☐ |
| Strategija regionalnog razvoja RH | ☐ | ☐ |
| Sektorske strategije RH | ☐ | ☐ |
|  | ☐ | ☐ |
|  | ☐ | ☐ |
|  | ☐ | ☐ |
| (Navedi drugi relevantan strateški dokument) | ☐ | ☐ |
| (Navedi drugi relevantan strateški dokument) | ☐ | ☐ |
| (Navedi drugi relevantan strateški dokument) | ☐ | ☐ |
| (Navedi drugi relevantan strateški dokument) | ☐ | ☐ |

|  |
| --- |
| Kriterij 8: VRSTA AKTIVNOSTI |

Uz ispunjavanje kriterija 1. – 7. iz ovog Pravilnika, privatni investicijski projekti mogu biti proglašeni strateškima ukoliko udovoljavaju i 8. kriteriju, odnosno ukoliko se odnose na:

|  |  |  |  |
| --- | --- | --- | --- |
|  | (označiti) | Da | Ne |
| • | proizvodno-prerađivačke aktivnosti | ☐ | ☐ |
| • | razvojno-inovacijske aktivnosti | ☐ | ☐ |
| • | aktivnosti poslovne podrške  centri za odnose s kupcima/korisnicima;  centri izdvojenih poslovnih aktivnosti;  logistički i distribucijski centri;  centri za razvoj informacijsko-komunikacijskih sustava i softvera | ☐ | ☐ |
| • | aktivnosti usluga visoke dodane vrijednosti  aktivnosti kreativnih usluga  aktivnosti turističkih usluga  aktivnosti upravljačkih, savjetodavnih, edukativnih usluga  aktivnosti usluga industrijskog inženjeringa | ☐ | ☐ |
| • | aktivnosti u energetskom sektoru | ☐ | ☐ |
| • | infrastrukturne aktivnosti | ☐ | ☐ |
| • | aktivnosti u poljoprivrednom sektoru i sektoru ribarstva | ☐ | ☐ |

151 16.12.2013 Pravilnik o obliku i sadržaju Obrasca Kontrolne liste

151 16.12.2013 Pravilnik o obliku i sadržaju Obrasca Kontrolne liste

151 16.12.2013 Pravilnik o obliku i sadržaju Obrasca Kontrolne liste

Pravilnik, NN 151/2013-3200
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)